Številka: 352-45/2022/1

Datum: 7. 3. 2022

Republika Slovenija, Ministrstvo za javno upravo, Tržaška cesta 21, 1000 Ljubljana, na podlagi 65. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA ODDAJO V NAJEM GARAŽE NA NASLOVU TRG NA STAVBAH 1, LITIJA**

**1. Naziv in sedež organizatorja oddaje v najem**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet oddaje v najem**

Predmet oddaje v najem je garaža št. 1 v izmeri 22,8 m2 v stavbi na naslovu Trg na stavbah 1, Litija:

|  |  |
| --- | --- |
| ID ZNAK | Izmera |
| del stavbe 1835-323-27 | **22,8 m2** |

Oddaja se nepremičnina z ID znakom: del stavbe 1835-323-27, ki v naravi predstavlja garažo št. 1 v izmeri 22,8 m2 v stavbi na naslovu Trg na stavbah 1, Litija.

Najemna pogodba se sklepa za določen čas enega (1) leta. Najemna pogodba lahko kadarkoli preneha po sporazumu pogodbenih strank oziroma z odpovedjo. Odpovedni rok je 30 dni.

Najemna pogodba se bo sklenila na način videno - najeto, zato morebitne reklamacije po sklenitvi pogodbe ne bodo upoštevane.

**3. Vrsta pravnega posla in sklenitev pogodbe**

Oddaja nepremičnine v najem se izvaja po metodi neposredne pogodbe.

Pogodba bo sklenjena s tistim ponudnikom, ki bo ponudil najvišjo najemnino. Pogodba mora biti sklenjena v roku 15 dni po pozivu organizatorja postopka oddaje. V kolikor pogodba ni sklenjena v danem roku, lahko organizator odstopi od sklenitve posla. Vse morebitne stroške v zvezi s sklenitvijo pogodbe plača ponudnik.

**4. Ponudbena cena**

Ponujena cena za najem nepremičnine ne sme biti nižja od 45,00 EUR/mesec. Temu znesku je potrebno prišteti še DDV v skladu z določili Zakona o davku na dodano vrednost (Uradni list RS, št. [13/11](http://www.uradni-list.si/1/objava.jsp?sop=2011-01-0554) – uradno prečiščeno besedilo, [18/11](http://www.uradni-list.si/1/objava.jsp?sop=2011-01-0765), [78/11](http://www.uradni-list.si/1/objava.jsp?sop=2011-01-3294), [38/12](http://www.uradni-list.si/1/objava.jsp?sop=2012-01-1628), [83/12](http://www.uradni-list.si/1/objava.jsp?sop=2012-01-3288), [86/14](http://www.uradni-list.si/1/objava.jsp?sop=2014-01-3486), [90/15](http://www.uradni-list.si/1/objava.jsp?sop=2015-01-3505), [77/18](http://www.uradni-list.si/1/objava.jsp?sop=2018-01-3755), [59/19](http://www.uradni-list.si/1/objava.jsp?sop=2019-01-2612), [72/19](http://www.uradni-list.si/1/objava.jsp?sop=2019-01-3208), [196/21](http://www.uradni-list.si/1/objava.jsp?sop=2021-01-3898) – ZDOsk in [3/22](http://www.uradni-list.si/1/objava.jsp?sop=2022-01-0015)). Navedena cena tudi ne vključuje obratovalnih stroškov, stroškov rednega vzdrževanja, stroškov nadomestila za uporabo stavbnega zemljišča in morebitnih drugih stroškov, ki bremenijo najemnika nepremičnine.

Ponudba se odda na obrazcu z vsebino iz Priloge 1 te objave.

**5. Način in rok plačila najemnine**

Najemnina se mesečno plačuje Ministrstvu za javno upravo na podračun enotnega zakladniškega računa pri Banki Slovenije, na številko, ki bo navedena na izstavljenem računu.

Organizator bo račun izstavil praviloma do 15. v mesecu za pretekli mesec. Rok plačila računa je 30 dni od dneva izstavitve računa. V primeru zamude plačila je najemnik dolžan plačati zakonske zamudne obresti.

**6. Pogoji in način oddaje ponudbe**

Ponudnik mora najkasneje **do 30. 3. 2022 do 15.00 ure** ali s priporočeno pošiljko ali osebno na vložišče na naslov: Ministrstvo za javno upravo, Tržaška cesta 21, 1000 Ljubljana, s pripisom »ponudba v zadevi 352-45/2022 – NE ODPIRAJ«, poslati:

1. izpolnjen in lastnoročno podpisan obrazec, ki je Priloga 1 te objave, ter
2. kopijo osebnega dokumenta (osebne izkaznice ali potnega lista), če je ponudnik fizična oseba ali s.p..

Če je ponudba poslana po pošti, se šteje, da je pravočasna, če je oddana na pošto priporočeno in prispe na naslov organizatorja najkasneje **do 30. 3. 2022 do 15.00 ure.**

Ponudbe, predložene po izteku roka, bodo izločene iz postopka.

Odpiranje ponudb ne bo javno.

Ponudniki bodo o rezultatih odpiranja ponudb obveščeni na njihov naslov najkasneje 14 dni po zaključenem odpiranju ponudb.

V kolikor bo prispelo več enakih ponudb, bodo organizirana pogajanja z namenom višanja najemnine.

**7. Dodatna pojasnila in ogled**

Za dodatna pojasnila v zvezi z izvedbo postopka je kontaktna oseba: Urška Vončina Slabe, elektronski naslov: urska.voncina-slabe@gov.si, telefonska številka: 01/ 478 8923.

Ogled nepremičnine je možen na podlagi predhodnega dogovora.

**8. Opozorilo**

Organizator lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**9. Rok veljavnosti ponudbe**

Ponudba mora veljati najmanj 60 dni od dneva odpiranja ponudb.

**10. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

**na podlagi pooblastila št. 1004-113/2015/64 z dne 15. 4. 2021**

**Maja Pogačar**

**generalna direktorica**

**Direktorata za stvarno premoženje**